लखनऊ. यूपी विधानसभा चुनाव अपने अंतिम दौर तक पहुंच चुका है। आठ मार्च को अखिरी चरण के लिए वोटिंग होनी है। नेताओं के गले भी अब सूखने लगे हैं। लेकिन चुनाव प्रचार बड़ा दिलचस्प रहा। किसी ने सड़कें गिनाईं तो किसी ने नोटबंदी के फायदे। किसी ने मजबूत इरादों का भरोसा दिलाया तो किसी ने वादाखिलाफी पर फिल्मी डायलॉग से चोट की। कुल मिलाकर चुनाव प्रचार में 'दिलवाले दुल्हनिया ले जाएंगे' से लेकर गब्बर तक छाए रहे। यानी वोट की अपील एकदम फिल्मी अंदाज में हुई।
राहुल का 'गब्बर'
फिल्म डायलॉग की शुरुआत राहुल गांधी ने की। राहुल ने पीएम मोदी के ढाई साल के कार्यकाल को दिलवाले दुल्हनिया ले जाएंगे फिल्म के उदाहरण से समझाया। उन्होंने तंज कसा कि फिल्म तो अच्छे दिन लाने की दिखाई थी ढाई साल बीत जाने के बाद भी नतीजा शोले के गब्बर वाला रहा।
पीएम का 'बाहुबली'
मऊ की रैली में पीएम मोदी ने बाहुबली फिल्म का जिक्र किया। पीएम ने जनता से पूछा, बताइए कटप्पा ने बाहुबली को क्यों मारा? मोदी ने बाहुबली की तुलना सहयोगी दल के उम्मीदवार से की। मोदी ने गठबंधन की तुलना हिंदी फिल्मों से की थी। यानी ये बीच (इंटरवल) में ही टूट जाएगा।
मेरे अंगने में तुम्हारा क्या काम है...
मोदी-राहुल ही नहीं सपा की प्रचारक डिंपल ने भी फिल्मी अंदाज में जनता को हंसाने का काम किया। जब पीएम मोदी ने कहा कि यूपी ने उन्हें गोद लिया है। तो डिंपल यादव ने इसके जवाब में कहा, 'मेरे अंगने में तुम्हारा क्या काम है'? इस गाने के साथ डिंपल ने मोदी को बाहरी बताया।
डॉन, रईस और कृष की चर्चा
सोशल मीडिया पर भी वीडियो के जरिए फिल्मी अंदाज में प्रचार हो रहा है। अखिलेश यादव को एक वीडियो में डॉन, रईस और कृष तो मायावती को वीडियो में मर्दानी के रूप में दिखाया गया है। कुल मिलाकर व्यक्तिगत आरोप की बात हो या सरकार की नीतियों का विरोध, जुमलेबाजी से लेकर फिल्मी अंदाज में डायलॉग डिलीवरी, यूपी चुनाव प्रचार में सब कुछ दिखा।
आगे की स्लाइड्स में देखें रिलेटेड फोटोज...
hin_Deva mar_Deva hin_Deva bho_Deva hin_Deva hin_Deva hin_Deva mag_Deva hin_Deva hin_Deva